Ida Zachariassen Sagberg

Ida Zachariassen Sagberg (født 11. april 1984) er en norsk forfatter fra Tromsø. Hun debuterte i 2011 med novellesamlinga Snart er det oss på Bokvennen forlag. Sagberg bor i Vadsø og arbeider i Troms og Finnmark fylkesbibliotek som rådgiver og festivalkoordinator for Finnlitt – Finnmark internasjonale litteraturfestival.

Sagberg var forfatterstudent ved Kunstakademiet på Universitetet i Tromsø fra 2011 til 2013 der hun var redaktør og bidragsyter i antologiene fra studiet begge årene. Tidligere har hun deltatt i antologiene Unge dikt. Unge sangtekster (2001), Nordnorsk temperament (2001), Løsrivelse (2010), og SNU – Et brev til klimagenerasjonen (2012).

I 2020 deltok hun i en skrivekonkurranse i regi av iTromsø og Ordkalotten, og ble en av åtte finalister som fikk være med på Novellecup. Novella «I want to believe» kom til semifinalen.

Referanser 

 
Norske novellister